Document ID: 32003R0207

Kommissionens forordning (EF) nr. 207/2003
af 3. februar 2003
om ændring af forordning (EF) nr. 1940/2001 om åbning af en løbende licitation med henblik på at sælge ca. 39000 tons ris, som det italienske interventionsorgan ligger inde med, på EF's indre marked til anvendelse i foder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 411/2002(2), særlig artikel 8, litra b), og
ud fra følgende betragtninger:
(1) Ved Kommissionens forordning (EØF) nr. 75/91 af 11. januar 1991 om procedurer og betingelser for salg af uafskallet ris fra interventionsorganerne(3) fastsættes procedurerne og betingelserne for dette salg.
(2) Den igangværende licitation i henhold til Kommissionens forordning (EF) nr. 1940/2001(4), senest ændret ved forordning (EF) nr. 2089/2002(5), har medført, at næsten hele den mængde, som interventionsorganet kunne sælge, er blevet solgt. Italien råder fortsat over interventionslagre af uafskallet ris, der blev høstet før 1999, og hvis kvalitet vil kunne være blevet forringet af den langvarige oplagring. De oprindeligt fastsatte licitationsmængder bør derfor forhøjes med den mængde ris, hvis kvalitet kan være tvivlsom.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 1940/2001 foretages følgende ændringer:
1) Artikel 1 affattes således:
"Artikel 1
Det italienske interventionsorgan afholder løbende licitation med henblik på salg på EF's indre marked af ca. 39000 tons ris fra 1997- og 1998-høsten, som det ligger inde med, og som er omhandlet i bilag I, samt ca. 20000 tons ris fra 1998-høsten, der er omhandlet i bilag I.a, og som det også ligger inde med, med henblik på anvendelse i tilberedninger af den art, der anvendes i foder (KN-kode 2309 )."
2) Som bilag I.a indsættes:
"BILAG I.a
TABELPOSITION "
3) Artikel 5, stk. 2 og 3, affattes således:
"2. Fristen for indgivelse af bud til efterfølgende dellicitationer udløber hver onsdag kl. 12 (Bruxelles-tid) undtagen onsdag den 16. april 2003.
3. Fristen for indgivelse af bud til den sidste dellicitation udløber den 30. april 2003."
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 10. januar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. februar 2003.

Labels: 3
18
17
6